Sacrosancte ecclesie Sancti Vincentii martiris infra menia Matisconis constructe, cui Gauslenus episcopus preest. Ego Willelmus et uxor mea Gertrudis pro animarum nostrarum remedio donamus mansum unum in villa Miciaco, cum domo et vinea et omnibus ad eam pertinentibus, campis, pratis, silvis silvarumque usibus, cum servo supermanente nomine Rotberto. Terminatur jam dictus mansus ab oriente via publica, a medio die terra Constantini, ab occidente de ipsa terra, ab aquilone terra Eldini. Hunc igitur mansum cum omnibus appendentiis donamus Domino et Sancto Vincentio ad mensam fratrum, et faciant rectores Sancti Vincentii quicquid facere voluerint. S. Willelmi. S. Gertrudis uxoris ejus, qui fieri et firmare rogaverunt. S. Ugonis. S. Rotberti. S. Helisabeth comitisse. S. Rannulfi. S. Arulfi. S. Gauseranni. S. Ugonis.